***Dragi roditelji!***

***Pozivamo Vas na sudjelovanje u novom obliku***

 ***RASTIMO ZAJEDNO programa podrške roditeljima:***

***Rastimo zajedno „Fini-mini“ ONLINE PROGRAM***

**Biti roditelj. Postoji li važnija, ljepša, teža i odgovornija uloga u našem životu?**

**Biti uspješan roditelj danas je možda teže nego ikada ranije.**

Svaki se roditelj ponekad zapita:

* Postupam li dobro, jesam li prestrog ili preblag, dosljedan ili nedosljedan?
* Što mojem djetetu zaista treba? Činim li dovoljno da bi ono sretno raslo?
* Što činiti da svi u obitelji budemo zadovoljni, živimo u miru, ne bojimo se sukoba, znamo riješiti problem?
* Kako biti dobar roditelj koji postupa u najboljem interesu djeteta?

Danas znamo:

* prve godine života osobito su važne za razvoj svakog ljudskog bića, jer se postavljaju temelji cjelokupnog razvoja i životnih mogućnosti i prilika
* roditeljska uloga je od neprocjenjive važnosti
* roditelji imaju potrebu i pravo na podršku društva u ostvarivanju svog roditeljskog poziva

Program radionica za roditelje „Rastimo zajedno“ koji omogućuje protok novih informacija, znanja, vještina i podrške roditeljima te promiče rast i razvoj i roditelja i djeteta, niz godina se provodi diljem Hrvatske te i u našoj ustanovi.

Budući u trenutnim okolnostima nije moguće provesti standardni programa (ciklus od 11 radionica), podršku roditeljstvu nudimo u prilagođenoj, fini-mini on-line varijanti.

**Što Vas očekuje?**

* 3 interaktivna on-line predavanja tijekom studenog 2020.g. za malu, stalnu grupu roditelja (8-10 sudionika). Teme predavanja: „Samo se igra?“, „Granice“ i „Mediji“.

**Gdje i kada? -** Preko Zoom aplikacije – (1x tjedno - ponedjeljkom – od 17:30 sati u trajanju od 40-tak minuta); prvi susret održat će se 2.11.2020. i trajat će 50 minuta radi tehničkog usklađivanja

**Voditeljica** – Ivana Sošić Antunović, psihologinja DV Sušak

**Prijave**

* radi ograničenog broja sudionika prijave su OBAVEZNE – molimo prijavite se e-mailom na **ivana.sosic-antunovic@rivrtici.hr** (navedite svoje ime, prezime, svoj kontakt e-mail i mobitel, dob Vašeg djeteta te vrtić koji pohađa)
* predavanja su namijenjena roditeljima djece do 4 godine starosti (mogu se prijaviti i roditelji čija djeca nisu korisnici usluga DV Sušak)
* prijave se zaprimaju do popunjavanja grupe – očekujemo Vas s veseljem!!

Više o Programu „Rastimo zajedno“ možete pogledati na [www.rastimozajedno.hr i unicef.hr](http://www.unicef.hr)